- Ինձ թվում է, որ փառատոնը կայացավ, - հանրագումարում է Ալավերդու քաղաքապետ Կարեն Փարեմուզյանը, ով ամենից ավելի հիացավ «մալյանցիների» մանրամշակ ու վառվռուն թատերային «Ցեղի ֆիզիոլոգիա»-ով: - Հատուկ շնորհակալություն եմ հայտնում տնօրեն Հրաչյա Պապինյանին, բոլոր մասնակիցներին ու աջակիցներին: Դատելով հանդիսասրահների ջերմ ընդունելությունից` ալավերդցիները գոհ մնացին 23-րդ «Թատերական Լոռու» բարձրարժեք բովանդակությունից: Ամեն հաջորդ փառատոնին հանդիսատեսը ավելի բարդ պահանջներ է ներկայացնում կազմակերպիչներին: Քաղաքի հիմնախնդիրները կարգավորելուն զուգահեռ պիտի ջանանք բարձր պահել նաև մեր երկրի սահմաններից դուրս ճանաչելի դարձած նրա թատերական այցեքարտի վարկանիշը: